b'\n_START_ARTICLE_\nNeznani lete\xc4\x8di predmet\n_START_PARAGRAPH_\nN\xc3\xa8zn\xc3\xa1ni let\xc3\xa9\xc4\x8di pr\xc3\xaadmet (tri\xc4\x8drkovna kratica NLP, angle\xc5\xa1ko Unidentified flying object - UFO) je opredeljen kot katerikoli na nebu opazen predmet ali svetlobni pojav, ki ga ni bilo mo\xc4\x8d poistovetiti._NEWLINE_Polno raziskavo je naredil znanstvenik Josef Allen Hynek, kasneje astronom, svetovalec Vojnega letalstva ZDA ter predlagatelj angle\xc5\xa1ke kratice za NLP._NEWLINE_Vojno letalstvo ZDA je zapisalo uradno opredelitev leta 1954:\xc2\xa0\xc2\xbbNeznani lete\xc4\x8di predmet je vsak predmet, ki se s svojim nastopom, aerodinami\xc4\x8dno lastnostjo ali nenavadno zna\xc4\x8dilnostjo ne sklada z nobenim trenutno znanim letalom ali raketoplanom, ali ga ni mo\xc4\x8d z gotovostjo identificirati kot do sedaj znane zrakoplove.\xc2\xab\xc2\xa0V dodajanju preiskava navaja, da je namen pojasniti in dognati\xc2\xa0\xc2\xbbtehni\xc4\x8dni vidik\xc2\xab._NEWLINE_Pojavlja se trditev, da domnevno nesporen dokaz obstaja, vendar so ga svetovne velesile zadr\xc5\xbeale zunaj dosega javnosti, zaradi strahu pred raz\xc5\xa1irjeno paniko in dru\xc5\xbebenim razkolom, ki bi lahko bil posledica razkritja tovrstne informacije. Domnevo so izrazili ufologi prav tako kot pomembni voja\xc5\xa1ki \xc4\x8dastniki, vladni funkcionarji, astronavti, znanstveniki in drugi opazni zagovorniki teorije nezemljanov._NEWLINE_Po drugi strani pa je enaka skupina tovrstnih osebnosti, ki zavra\xc4\x8da izjave, kot so Teorija zarote NLP in gleda iz skepti\xc4\x8dnega vidika ter ohranja trditev, da so dokazi neprepri\xc4\x8dljivi.\n_START_SECTION_\nZgodovina\n_START_PARAGRAPH_\nPoro\xc4\x8dila o neznanih lete\xc4\x8dih predmetih so zabele\xc5\xbeena skozi vso \xc4\x8dlove\xc5\xa1ko zgodovino. Nekatera videnja so kasneje postala znanstveno dejstvo: kometi, meteorji, ali atmosferski pojavi (npr. Parhelion,Aurora borealis), ostala ostajajo nepojasnjena._NEWLINE_Ezekielova knjiga opisuje obisk lete\xc4\x8dega\xc2\xa0\xc2\xbbkrog-a v krogu\xc2\xab. Pohod Mozes-a skozi divjino z izraelci, nad njimi bedel\xc2\xa0\xc2\xbbobla\xc4\x8dni steber\xc2\xab\xc2\xa0(Biblja - Exsodus 14:21). Leta 329 pr. n. \xc5\xa1t. je vojska Aleksandra Velikega zasledila dva\xc2\xa0\xc2\xbbsrebrna \xc5\xa1\xc4\x8dita\xc2\xab, ki sta jim utrla pot do zmage v sovra\xc5\xbenem okolju. Leta 1235 je Vojska Oritsume na Japonskem opazila nenavadno svetlobo na nebu. 14. aprila 1561 je nebo nad N\xc3\xbcrnbergom, v Nem\xc4\x8diji preplavila mno\xc5\xbeica predmetov, vklju\xc4\x8dno z valji in oblami, dozdevno zasedeni v zra\xc4\x8dni bitki._NEWLINE_S tehnolo\xc5\xa1kim napredkom se je zanimanje za pojav spreobrnilo iz religioznega v znanstveno. Videnja so po 2. svetovni vojni dosegla vrhunec, zato je vojno letalstvo ZDA spro\xc5\xbeilo znanstveno raziskavo, ki je potekala od leta 1947 vse do 1969 (do pristanka na Luni).'